als_Latn dik_Latn sag_Latn
Nuk ka shiritin, por De Biazi i beson Hysajt rolin e Canës në Kombëtare
Mund të jetë ndër lojtarët më të rinj në grupin e Kombëtares shqiptare të futbollit, por Elseid Hysaj është kthyer në një prej lojtarëve tek të ciklet trajneri De Biazi beson më shumë.
Ndonëse nuk i është dhënë shiriti i kapitenit, duke qene i treti në radhë pas Agollit dhe Mavrajt, futbollistit i është besuar një rol të cilin më parë e mbante Lorik Cana. Gjatë stërvitjeve të skuadrës, Cana zakonisht kryente rolin e përkthyesit për pjesën tjetër të ekipit, kur trajneri shpjegonte ushtrimet që duheshin bërë apo manovrat taktike.
Ndonëse në ekip ka futbollistë të tjerë me shumë eksperiencë dhe që e kuptojnë mirë gjuhën italiane, De Biazi ia ka besuar këtë detyrë Hysajt, i cili tashmë u përkthen të gjithë futbollistëve të tjerë detyrat që kanë do të kenë në fushë dhe atë që duhet të bëjnë në çdo moment. /PanoramaSport
als_Latn als_Latn als_Latn als_Latn